আণবিক যন্ত্র (মলিকুলার মেশিনস) নিয়ে কাজ করার স্বীকৃতি হিসেবে রসায়নে নোবেল পেলেন জ্যঁ-পিয়ের সভেজ, স্যার ফ্রেজার স্টডার্ট ও বেন ফেরিঙ্গা। দ্য রয়্যাল সুইডিশ অ্যাকাডেমি অব সায়েন্সেসের বিবৃতিতে বলা হয়েছে, মলিকুলার মেশিনস বা আণবিক যন্ত্রের নকশা ও সংশ্লেষে অবদান রাখায় তিন বিজ্ঞানী এই পুরস্কার পাচ্ছেন। এই আণবিক যন্ত্র নিয়ন্ত্রণযোগ্য, ন্যানোমিটার আকৃতির কাঠামো যা রাসায়নিক শক্তিকে যান্ত্রিক শক্তি ও গতিতে রূপ দিতে পারে। এই পদ্ধতি ব্যবহার করে রসায়নবিদেরা সুইচ থেকে শুরু করে মোটর পর্যন্ত আণবিক যন্ত্র তৈরি করতে পারেন। পুরস্কার হিসেবে তিন বিজ্ঞানী পাচ্ছেন ৮ মিলিয়ন সুইডিশ ক্রোনার বা নয় লাখ ৩১ হাজার মার্কিন ডলার। তিনজন গবেষকের মধ্যে স্যার ফ্রেশার স্টডডার্ট স্কটল্যান্ডের, জাঁ পিয়েরে সভেজ ফ্রান্সের ও বার্নাড ফেরিঙ্গা নেদারল্যান্ডসের নাগরিক।

পদার্থবিজ্ঞান
শান্তি
সাহিত্য
রসায়ন